Nikolaia meso

La Missa Sancti Nicolai (eo: Nikolaia meso) en G-maĵoro estas la sesa meso de Joseph Haydn. Onidire li prezentis ĝin unuan fojon la 6an de decembro 1772 je la nomfesto de Nikolaus Esterhazy. Eble li skribis ĝin post la „adiaŭa simfonio“ kvazaŭ kiel danko al princo Esterhazy. Krome Haydn verkis la meson ene de treege mallonga tempo. Tial la „Dona nobis pacem“ havas la saman melodion kiel la „Kyrie“. En la originalaj voĉoj Haydn skribis nur „Kyrie“ kun teksto de „Dona nobis pacem“.

Li skribis la meson por ĥoro, solokvarteto, arĉinstrumentoj, 2 hobojoj, 2 kornoj, fagoto kaj orgeno.
Ĝi konsistas el:

 Kyrie: Allegretto
 Gloria: Vivace - Allegro
 Credo: Allegro - Adagio - Allegro
 Sanctus: Adagio - Allegro
 Benedictus: Moderato
 Agnus Dei: Adagio - Allegretto

Kategorio:Verkoj de Joseph Haydn
Kategorio:Sakralaj ĥorkomponaĵoj